**ZAPISNIK**

**Sa 41. sjednice ŠKOLSKOG ODBORA**

**održane dana 11.02.2025. godine**

**u prostorijama O.Š. „Franjo Hanaman“ Drenovci**

**s početkom u 15 sati**

Nazočni:

1. Marija Marjanović - predstavnik osnivača,
2. Tomislav Filipović - predstavnik osnivača,
3. Stjepan Oroz - predstavnik osnivača
4. Marina Kalistović - predstavnik Vijeća roditelja,
5. Marija Damjanović - predstavnik Učiteljskog vijeća,
6. Biserka Misir - predstavnik Učiteljskog vijeća,
7. Bruno Bilić - predstavnik zaposlenika

Izočni:

Ostali nazočni:

* Marijana Raguž - ravnateljica OŠ „Franjo Hanaman“ Drenovci
* Bruno Bilić - kao zapisničar

Sjednicu Školskog odbora otvara predsjednica Školskog odbora Biserka Misir i pozdravlja sve nazočne. Zahvaljuje se prisutnima na dolasku. Predsjednica Školskog odbora napominje da je prisutno sedam (7) članova te navodi da se mogu donositi pravovaljane odluke, pa predlaže slijedeći

**Dnevni red:**

1. **Usvajanje zapisnika s prethodne sjednice Školskog odbora,**
2. **Odlučivanje Školskog odbora o odluci o prednosti pri zapošljavanju zajedničkog povjerenstva za viškove i manjkove zaposlenika u osnovnoškolskih ustanovama Vukovarsko-srijemske županije – Marko Bagić – povijest**
3. **Odlučivanje Školskog odbora o odluci o prednosti pri zapošljavanju zajedničkog povjerenstva za viškove i manjkove zaposlenika u osnovnoškolskih ustanovama Vukovarsko-srijemske županije – Ana Koncul – hrvatski jezik**
4. **Razno**

Dnevni red je predložen na usvajanje.

**Zaključak:**

**Predloženi dnevni red je jednoglasno usvojen.**

**Ad 1.)**

Zapisnik s prethodne sjednice Školskog odbora dostavljen je članovima Školskog odbora u radnom materijalu. Predsjedavateljica poziva članove da iznesu primjedbe ili eventualna pitanja na Zapisnik s prethodne sjednice.

Primjedbi ni pitanja nema. Predsjedavateljica poziva nazočne članove da se izjasne za ili protiv prihvaćanja Zapisnika s prethodne sjednice. Zapisnik je usvojen sa sedam (7) glasova - „za“.

**Zaključak:**

**Zapisnik s prethodne sjednice Školskog odbora je jednoglasno usvojen.**

**Ad 2.)**

Predsjednica Školskog odbora predaje riječ ravnateljici škole. Ravnateljica daje na znanje članovima Školskog odbora da je škola dobila odluku županije odnosno zajedničkog povjerenstva županije za viškove i manjkove zaposlenika u osnovnoškolskim ustanovama o prednosti pri zapošljavanju Marka Bagića na radno mjesto učitelja povijesti u Osnovnoj školi Franjo Hanaman Drenovci na određeno vrijeme, nepuno radno vrijeme 16 sati tjedno. Ravnateljica iznosi školskom odboru da je zaposlenica Nikolina Kalistović, koja je učiteljica povijesti, na roditeljskom dopustu te da je potrebna zamjena za njeno radno mjesto. Također, ravnateljica iznosi kako je na radnom mjestu učitelja povijesti radnik Antun Pavić zaposlen ugovor o radu do 60 dana.

Nakon 5-minutnog izlaganja ravnateljica završava svoje izlaganje te predsjednica Školskog odbora poziva sve prisutne članove da iznesu pitanja i primjedbe.

Pitanja niti primjedbi nema. Predsjednica Školskog odbora poziva prisutne da se izjasne „za“ ili „protiv“ davanja suglasnosti Školskog odbora za usvajanjem prednosti pri zapošljavanju Marka Bagića na radno mjesto učitelj povijesti – određeno 16 sati tjedno. Prijedlog ravnateljice je jednoglasno odbijen te ga prisutni članovi odbijaju sa sedam (7) glasova- „protiv“.

**Zaključak:**

**Ne daje se suglasnost Školskog odbora na odluku o prednosti pri zapošljavanju Marka Bagića na radno mjesto učitelj povijesti – određeno, nepuno radno vrijeme od 16 sati tjedno.**

**Ad. 3.)**

Predsjednica Školskog odbora predaje riječ ravnateljici škole. Ravnateljica daje na znanje članovima Školskog odbora da je škola dobila odluku županije odnosno zajedničkog povjerenstva županije za viškove i manjkove zaposlenika u osnovnoškolskim ustanovama o prednosti pri zapošljavanju Ane Koncul na radno mjesto učitelja hrvatskog jezika u Osnovnoj školi Franjo Hanaman Drenovci na određeno vrijeme, nepuno radno vrijeme 15 sati tjedno. Ravnateljica iznosi Školskom odboru da je zbog povećanog opsega posla škola u potrebi zaposliti još jednu učiteljicu hrvatskog jezika zbog cjelodnevne škole jer je učiteljica Katica Vukoja u preopterećenju te nije u stanju provoditi izvannastavne aktivnosti. Također, ravnateljica navodi Školskom odboru kako je ugovor o radu do 60 dana zaposlena Marina Dugonjić.

Nakon 5-minutnog izlaganja ravnateljica završava svoje izlaganje te predsjednica Školskog odbora poziva sve prisutne članove da iznesu pitanja i primjedbe.

Pitanja niti primjedbi nema. Predsjednica Školskog odbora poziva prisutne da se izjasne „za“ ili „protiv“ davanja suglasnosti Školskog odbora za usvajanjem prednosti pri zapošljavanju Ane Koncul na radno mjesto učitelj hrvatskog jezika – određeno 15 sati tjedno. Prijedlog ravnateljice je jednoglasno odbijen te ga prisutni članovi odbijaju sa sedam (7) glasova- „protiv“.

**Zaključak:**

**Ne daje se suglasnost Školskog odbora na odluku o prednosti pri zapošljavanju Ane Koncul na radno mjesto učitelj povijesti – određeno, nepuno radno vrijeme od 15 sati tjedno.**

**Ad. 4.)**

Pod točkom razno predsjednica Školskog odbora poziva prisutne članove da iznesu prijedloge, pitanja ili ostale teme za raspravu.

Nikakvih više prijedloga nije bilo te se odbor završava.

Dnevni red je završen, o svim točkama predviđenim dnevnim redom je raspravljeno i o njima odlučeno.

Predsjedavatelj zaključuje sjednicu u 15 sati i 30 minuta.

Zapisničar: M.P. Predsjednica Školskog odbora:

 \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 (Bruno Bilić) (Biserka Misir)

KLASA: 007-02/25-01/02

URBROJ: 2196-68-25-02

U Drenovcima, 11.02.2025.